Rensvik Kunstgressbane

Rensvik Kunstgressbane (tidligere Rensvikbanen) er en kunstgressbane i Kristiansund. Den ligger sentralt plassert på Rensvik i Frei, og er en av hjemmebanene til fotballaget Frei Fotballklubb. Banen måler 76 x 56 meter (9'er) og er avgrenset med murkant og gjerde.  

Banen var opprinnelig en neglisjert og dårlig vedlikeholdt grusbane, men ble renovert og rehabilitert etter dugnadsinnsats i 2016/17 av Frei FKs medlemmer og ildsjeler. Banen er nå en moderne kunstgressbane med gummispon og den har et lysanlegg på 100 lux.

Utvidelsesplaner 
I løpet av 2018 skal det bygges garderobeanlegg, og i tillegg skal det settes opp et lite tribuneanlegg rundt midten av banen. Dette sitteanlegget blir 20-30 meter langt, i tre sittehøyder fra banenivå. I tillegg er det planer om å utvide parkeringsmulighetene.

Historie 
Rensvikbanen var Rensvik Fotballklubbs hjemmebane før sammenslåingen med Frei IL i 1997. Banen var arena for den tradisjonsrike Rensvik Cupen. Før renoveringen var banedekket av grus.

Se også 
 Omsundet kunstgressbane
 Frei Fotballklubb

Referanser

Eksterne lenker 
 Frei Fotballklubbs offisielle hjemmesider

Frei
Fotballstadioner i Møre og Romsdal
Idrettsanlegg i Kristiansund